Petter Solberg
**Petter Solberg** (fødd 18. november 1974) er ein profesjonell rallyførar, frå Spydeberg i Østfold, fødd i Askim. Han køyrer for Subaru World Rally Team (SWRT). I 2002 enda Solberg på andreplass i rally-VM (WRC, World Rally Championship), og i 2003 gjekk han heilt til topps og vart den fyrste norske verdsmeisteren i rally nokon gong. Dette året vart han tildelt Aftenpostens Gullmedalje. I 2004 og 2005 enda han på andreplass bak verdsmeister Sebastien Loeb.

Solberg vart noregsmeister i rallycross og bakkeløp i 1995 og 1996, og han vart noregsmeister i rally i 1998. Same år underteikna han kontrakt med VM-teamet til Ford, og i 2000 bytta han frå M-Sport Ford til Subaru (SWRT). Petter Solberg har vunne 13 VM-rundar i karrieren.

Petter Solberg på veg ut frå service i Rally Sverige 2004.
Hausten 2004 vart biografien *Petter Solberg - 110%* lansert. Boka er ført i pennen av journalist/forfattar Geir Svardal. Solberg er den best betalte norske idrettsutøvaren nokon gong med ei årsløn som truleg på mellom 30 og 40 millionar kroner. Han er busett i Monaco saman med den svenske kona si, Pernilla (dotter av Per-Inge Walfridsson [europameister i rallycross 1980]), som sjølv var ein dyktig rallyførar på 1990-talet, og sonen Oliver. Petter Solberg er veslebroren til Henning Solberg.

Hovudsponsoren til Petter Solberg i 2006 er 24SevenOffice, som inngjekk ein rekordavtale i norsk målestokk verdt 5 millionar kroner.

Kartlesaren til Petter Solberg har vore walisaren Philip Mills sidan 1999.

Sigrar i rally-VM
-----------------

Petter Solberg under Rally Japan i 2006, to år etter at han vann rallyet.
Petter Solberg under Race of Champions i 2007.
**Enkeltsigrar:**

* Rally Storbritannia 2002
* Rally Kypros 2003
* Rally Australia 2003
* Rally Frankrike (Korsika) 2003
* Rally Storbritannia 2003
* Rally New Zealand 2004
* Rally Hellas 2004
* Rally Japan 2004
* Rally Storbritannia 2004
* Rally Italia (Sardinia) 2004
* Rally Sverige 2005
* Rally Mexico 2005
* Rally Storbritannia 2005

**Førar-VM samanlagt:**

* 2000: 10.-plass
* 2001: 10.-plass
* 2002: 2.-plass
* 2003: Verdsmeister
* 2004: 2.-plass
* 2005: 2.-plass

| * v
* d
* e
Førarmeisterskapet i World Rally Championship |
| --- |
| 1977 Flagget til Italia Sandro Munari • 1978 Flagget til Finland Markku Alén • 1979 Flagget til Sverige Björn Waldegård • 1980 Flagget til Tyskland Walter Röhrl • 1981 Flagget til Finland Ari Vatanen • 1982 Flagget til Tyskland Walter Röhrl • 1983 Flagget til Finland Hannu Mikkola • 1984 Flagget til Sverige Stig Blomqvist • 1985 Flagget til Finland Timo Salonen • 1986 Flagget til Finland Juha Kankkunen • 1987 Flagget til Finland Juha Kankkunen • 1988 Flagget til Italia Miki Biasion • 1989 Flagget til Italia Miki Biasion • 1990 Flagget til Spania Carlos Sainz • 1991 Flagget til Finland Juha Kankkunen • 1992 Flagget til Spania Carlos Sainz • 1993 Flagget til Finland Juha Kankkunen • 1994 Flagget til Frankrike Didier Auriol • 1995 Flagget til Skottland Colin McRae • 1996 Flagget til Finland Tommi Mäkinen • 1997 Flagget til Finland Tommi Mäkinen • 1998 Flagget til Finland Tommi Mäkinen • 1999 Flagget til Finland Tommi Mäkinen • 2000 Flagget til Finland Marcus Grönholm • 2001 Det britiske flagget Richard Burns • 2002 Flagget til Finland Marcus Grönholm • 2003 Flagget til Noreg Petter Solberg • 2004 Flagget til Frankrike Sébastien Loeb • 2005 Flagget til Frankrike Sébastien Loeb • 2006 Flagget til Frankrike Sébastien Loeb • 2007 Flagget til Frankrike Sébastien Loeb • 2008 Flagget til Frankrike Sébastien Loeb |

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* SUDOC
* Munzinger (sport)
* NDL

 |